Επισημαίνουν τα οφέλη της συμμετοχής ατόμων και οργανώσεων προερχόμενων από διάφορα τμήματα της κοινωνίας και της κυβέρνησης στη φροντίδα της πολιτιστικής κληρονομιάς*. Προτείνουν μέτρα για τη βελτίωση της τρέχουσας κατάστασης. Τα οφέλη της συμμετοχικής προσέγγισης περιλαμβάνουν τα εξής: ενθάρρυνση της δημοκρατικής συμμετοχής*, της βιωσιμότητας* και της κοινωνικής συνοχής*, ενίσχυση της υποχρέωσης λογοδοσίας και της διαφάνειας για τις επενδύσεις δημόσιων πόρων καθώς και οικοδόμηση εμπιστοσύνης του κοινού στις πολιτικές αποφάσεις, μείωση του κινδύνου κακής χρήσης και αύξηση των κοινωνικών και οικονομικών οφελών μέσω της ενίσχυσης της ευαισθητοποίησης, υποστήριξη των σύγχρονων πολιτιστικών, καλλιτεχνικών και δημιουργικών έργων που μπορούν να εκφράζουν την πολιτιστική κληρονομιά του μέλλοντος. Δράση σε εθνικό επίπεδο Οι χώρες της ΕΕ καλούνται να λάβουν σειρά μέτρων, όπως: ανάπτυξη δομών για τη διακυβέρνηση της πολιτιστικής κληρονομιάς οι οποίες εμπλέκουν διάφορα τμήματα της κοινωνίας και ενίσχυση των δεσμών μεταξύ των διαφόρων επιπέδων διακυβέρνησης, από το τοπικό μέχρι το ευρωπαϊκό, προώθηση της συμμετοχής των φορέων που εμπλέκονται σ στην πολιτική της πολιτιστικής κληρονομιάς ή επηρεάζονται από αυτή καθ’ όλη τη διάρκεια της διαδικασίας λήψης αποφάσεων, προώθηση δομών ικανών να εφαρμόσουν πολιτικές της πολιτιστικής κληρονομιάς που ωφελούν επιπλέον άλλους τομείς, όπως την τοπική οικονομική ανάπτυξη και την εκπαίδευση, εξασφάλιση καλύτερης σύνδεσης μεταξύ των στρατηγικών για τον βιώσιμο τουρισμό και των κλάδων του πολιτιστικού και δημιουργικού τομέα, και αξιοποίηση της χρηματοδότησης της ΕΕ και της εθνικής χρηματοδότησης για την επίτευξη αυτών των στόχων. Δράση σε εθνικό και ενωσιακό επίπεδο Η Επιτροπή και οι χώρες της ΕΕ καλούνται να αναλάβουν δράση εντός των ορίων της αρμοδιότητάς τους, μεταξύ άλλων για: τη συνεργασία σε θέματα που αφορούν τη συμμετοχική διακυβέρνηση (δηλ. τη συμμετοχή των πολιτών) με στόχο τον προσδιορισμό και τη διάδοση βέλτιστων πρακτικών (π.χ. ανάπτυξη των δεξιοτήτων των εμπλεκομένων), τη χρήση των ψηφιακών τεχνολογιών για τη διασφάλιση της πρόσβασης και της συμμετοχής όλων των κοινωνικών ομάδων στη διακυβέρνηση της πολιτιστικής κληρονομιάς, τη διερεύνηση του ρόλου των διαδικτυακών κοινοτήτων στην ανάπτυξη και εφαρμογή πολιτικών για την πολιτιστική κληρονομιά, στην υποστήριξη της διαχείρισης της πολιτιστικής κληρονομιάς και στη χρηματοδότηση, τη σημείωση απτής προόδου όσον αφορά τη διασφάλιση του μακροπρόθεσμου μέλλοντος της Europeana και τη διευκόλυνση της καλύτερης σύνδεσής της με την εκπαίδευση, τον πολιτιστικό τουρισμό και άλλους τομείς, την εξασφάλιση της συνέχειας της ανακοίνωσης της Επιτροπής "Προς μια ολοκληρωμένη προσέγγιση της πολιτιστικής κληρονομιάς της Ευρώπης" και τη συνεργασία για την ανάπτυξη μιας συνολικής ευρωπαϊκής στρατηγικής για την πολιτιστική κληρονομιά, την ενίσχυση της συνεργασίας με διεθνείς οργανισμούς, όπως το Συμβούλιο της Ευρώπης και η Unesco, για την προώθηση μιας συμμετοχικής προσέγγισης. Δράση σε ενωσιακό επίπεδο Στα συγκεκριμένα συμπεράσματα, η Επιτροπή καλείται: να προωθήσει τεκμηριωμένες έρευνες για τον αντίκτυπο των συμμετοχικών προσεγγίσεων στις πολιτικές και τη διακυβέρνηση σε θέματα πολιτιστικής κληρονομιάς με στόχο τη δημιουργία στρατηγικών, να συνεχίσει τον διάλογο με τις μη κυβερνητικές οργανώσεις και τις ομάδες συμφερόντων που σχετίζονται με τον τομέα της πολιτιστικής κληρονομιάς και να εξετάσει το ενδεχόμενο υποβολής πρότασης για ένα "Ευρωπαϊκό Έτος Πολιτιστικής Κληρονομιάς" .